**“Ghetto Basket Alūksnē”, turnīra nolikums 2022**

1. Turnīru datums, vieta: 2022.gada 6. Augusts, Alūksnes kultūras centra stāvlaukums, Alūksnē, Brūža iela 7

2.Organizatori patur tiesības koriģēt Sacensību kārtību, spēļu skaitu, spēļu laikus.

**Sacensību dalībnieku dalījums grupās:**

3.1. “Open” grupa (spēlētāji bez ierobežojumiem jeb 18+ grupa);

3.2. “Ghetto Ladies” grupa (spēlētājas bez ierobežojumiem);

3.3. U17 grupas zēni (2005. g. dz. un jaunāki)

3.4. U17 grupas meitenes (2005. g. dz. un jaunāki)

3.5. U15 grupas zēni (2007. g. dz. un jaunāki);

3.6. U15 grupas meitenes (2007. g. dz. un jaunākas);

3.7. U13 grupas zēni (2009. g. dz. un jaunāki);

3.8. U13 grupas meitenes (2009. g. dz. un jaunākas);

3.9. U11 grupas zēni (2011. g. dz. un jaunāki);

3.10. U11 grupas meitenes (2011. g. dz. un jaunākas);

3.11. Organizatoru īpaši izveidotas grupas uz vienu vai vairākiem turnīriem;

3.12. Organizatori, ņemot vērā pieteikto komandu skaitu, patur tiesības katrā konkrētā turnīrā apvienot vienu vai vairākas grupas;

3.13. “Ghetto Ladies” turnīrs notiek situācijā, kad ir pieteikušās vismaz sešas komandas;

4. U17, U15, U13 un U11 grupas meitenēm atsevišķi turnīri notiek situācijā, kad ir pieteikušās vismaz astoņas komandas konkrētajā vecuma grupā. Pretējā gadījumā meiteņu komandas startē atbilstošā vecuma zēnu turnīros vai tiek apvienotas vienā grupā.

5.1. Prioritāti spēles tiek aizvadītas ar “Wilson 3x3” vai “Molten 3x3” 6. izmēra oficiālajām 3x3 basketbola bumbām. Komandām vienojoties, iespējama cita bumbas izvēle;

5.2. Sacensību izspēles kārtība tiek noteikta atkarībā no pieteikto komandu skaita;

5.3 Priekšsacīkstēs tiek noskaidrotas komandas, kuras kvalificējas izslēgšanas turnīram;

5.4. Visās grupās, izņemot U11 un U113 grupas, apakšgrupu turnīru un izslēgšanas turnīru pirmo kārtu spēles ilgst līdz brīdim, kad viena komanda guvusi vismaz 11 punktus, sasniedzot divu punktu pārsvaru (11:9, 12:10, 13:11 utt.). Finālspēles ieteicams aizvadīt līdz 15 punktiem vai 21 punktam (“Open” grupā), ņemot vērā nosacījumu par divu punktu pārsvaru;

5.5. U11 un U13 grupas spēles notiek astoņas minūtes vai līdz 21 punktam. Neizšķirta gadījumā, papildlaiku uzsākot spēles sākumā aizsardzībā esošajai komandai, tiek spēlēts līdz vienas komandas diviem gūtajiem punktiem. Laika kontroli veic tiesneši;

5.6. “Open” grupā jeb 18+ grupā (izņemot finālposmu), “Ghetto Ladies”, U17, U15 grupā spēļu tiesāšanu veic paši tās dalībnieki;

6. Noteikumu pārkāpumus fiksē uzbrucējs, pret kuru tiek pārkāpti noteikumi. Ja uzbrukumā ir vairāk kā divi pārkāpumi, tad uzbrūkošā komanda pēc otrā drīkst mest soda metienu;

6.1. U17, U15 un U13 grupās, pirms spēles vienojoties abām komandām, atļauta papildus (7,50 m) tālmetienu līnijas izmantošana, par trāpījumiem ieskaitot trīs punktus;

6.2. Organizatori patur tiesības attiecīgajā posmā ierobežot komandu skaitu.

6.3. Priekšsacīkšu grupā augstāku vietu ieņem komanda ar lielāku uzvaru skaitu;

6.4. Ja divām komandām ir vienāds uzvaru skaits, tiek ņemts vērā savstarpējās spēles rezultāts;

6.5. Ja trijām vai vairāk komandām ir vienāds uzvaru skaits (arī savstarpējo spēļu uzvaru skaits), tad augstāku vietu ieņem komanda, kura apakšgrupas turnīrā guvusi vairāk punktu;

6.6. Ja visi trīs rādītāji ir vienādi, augstāku vietu ieņem komanda, kurai ir vairāk reitinga punktu, uzsākot turnīru.

7. Uz katru Sacensību posmu komandai atļauts pieteikt no trīs līdz četriem spēlētājiem;

7.1 Sacensību dalībniekiem katrā no posmiem atļauts pārstāvēt citu komandu.

8. U13 un U11 grupā spēļu vadību veic *pieskatītājs*

 *\*pieskatītājs - pārzin visus Ghetto Basket noteikumus, uzrauga spēli un spēj atrisināt strīda jautājumus. Uzdevums mācīt spēlēt bez tiesnešiem.*

8.1. “Open”, “Ghetto Ladies”, U17 un U15 grupā spēļu tiesāšanu veic paši tās dalībnieki;

8.2. “Open” grupas finālturnīrā spēļu vadību veic tiesneši.

9. Sacensību katrā posmā komandas saņem punktus, atbilstoši izcīnītajām vietām: 1. vieta – 100 punkti, 2. vieta – 80, 3. vieta – 70, 4. vieta – 60, 5. vieta – 50, 6. vieta – 45, 7. vieta – 40, 8. vieta – 35, 9. vieta – 20, 10. vieta – 18, 11. vieta – 16, 12. vieta – 14, 13. vieta – 12, 14. vieta – 11, 15. vieta – 10, 16. vieta – 9, 17.-32. vieta – 3, 33. vieta un tālāk – 1.

10. Ja komandas kopvērtējumā izcīnījušas vienādu punktu skaitu, tad augstāku vietu ieņem komanda, kurai visu turnīru summā ir augstāks uzvaru procents. Ja šis rādītājs ir vienāds, tad augstāku vietu ieņem vienība, kurai visu turnīru summā ir lielākais vidēji spēlē gūto punktu skaits.